Dende la Coordinadora Ecoloxista d’Asturies piden que s’acompangue la declaración de veda pa la pesca l’oriciu con otres midíes que protexan esti equinodermu
#000002
La veda de pesca del oriciu (paracentrotrus lividus) que finaba’l 30 Setiembre del 2020, prorrogaráse de manera indefinida por parte la Conseyería de Mediu Rural y Cohesión Territorial del Gobiernu d’Asturies. Les comprebaciones feches pola Universidá d’Uviéu amuesen que’l preslle de la pesquería profesional y esportiva nun algamó los resultaos esperaos y la so recuperación nun ye entá abonda.
#000003
La fuerte demanda d’oricios por parte los asturianos llevó a esti apreciáu equinodermu a una situación esmolecedora, polo que nel 2016 impúsose una veda que se va ampliando mes a mes fasta agora, cuandu sigue vixente. Les repoblaciones nel Ocidente amuésense insuficientes, ya’l continuu furtivismu sobre una especie qu’entarda 5 años n’algamar el so tamañu adultu, continúa llevando al oriciu asturianu camín del desaniciu.
#000004
Los casos de contaminación marina tamién dañen l’ecosistema, dificultando la so recuperación.
#000005
Pa la CEA ye urxente que s’aumente la xixilancia, se controlen los vertios a la mariña y se ponga’n marcha un plan de curiau, non solo del oriciu, sinón d’otres especies escases que tan siendo llevaes al desaniciu por mor d’una xestión inadecuada, comu ye’l casu de l’angula o l’ocle.
#000006
Tagsbiodiversidá de la mariñacoordinadora ecoloxista d'AsturiesOriciuPesca furtivaveda l'Oriciu
#000008